**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6974881331 – 6974055854 – 6972620039,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 21 Ιανουαρίου 2025**

**ΑΝΑΚΟΙΝΩΣΗ - ΔΕΛΤΙΟ ΤΥΠΟΥ**

**Το χαμηλό ιστορικό συμμετοχής στις εκλογές για το Υπηρεσιακό Συμβούλιο Μεταθέσεων Πυρονόμων, Υπαξιωματικών και Πυροσβεστών του Πυροσβεστικού Σώματος, είναι το αποτέλεσμα του εκφυλισμού που έχουν επιβάλει διαχρονικά μέσω των αναξιοκρατικών αποφάσεων του, πολιτικές και φυσικές ηγεσίες σε συνεργασία με τους εκπροσώπους του κυβερνητικού συνδικαλισμού.**

Στις **19 Δεκεμβρίου 2024** πραγματοποιήθηκε μέσο ηλεκτρονικής ψηφοφορίας η εκλογή για τα Υπηρεσιακά Συμβούλια Μεταθέσεων. Για άλλη μια φορά τα διαδικαστικά προβλήματα ήταν πάρα πολλά γεγονός που υποχρέωσε να ακυρωθούν οι προγραμματισμένες εκλογές της 10ης Δεκεμβρίου.

Σύμφωνα την εφορευτική επιτροπή, οι ψηφίσαντες υπάλληλοι ανέρχονται σε **4.544,** ποσοστό συμμετοχής **54,22%,** αριθμός που αποτελεί ιστορικά το χαμηλότερο ρεκόρ από κάθε άλλη φορά εδώ και **24** χρόνια!

|  |
| --- |
|  **ΣΥΓΚΡΙΤΙΚΑ ΑΠΟΤΕΛΕΣΜΑΤΑ ΕΚΛΟΓΩΝ 2024 - 2022**  |
|  | **2024** | **%** | **2022** | **%** | **Μεταβολή** |  |
| **Ψηφισ.** | **%** |  |
| ΔΙΚΑΙΩΜΑ ΨΗΦΟΥ  | 8.380 |  | 8.734 |  |  -354 |  |
| ΨΗΦΙΣΑΝ | 4.544 | 54,22 | 5.182 | 59,33 | -638 | **-**5,11 |
| ΑΠΟΧΗ  | 3.836 | 45,77 | 2.926  | 33,50 | +910 | +12,27 |
| ΛΕΥΚΑ / ΑΚΥΡΑ | 133 |  | 326 |  | -193 |  |
| ΕΓΚΥΡΑ | 4.411 |  | 4.856 |  | -445 |  |
| **Ε.Α.Κ.Π.** | **479** | **11,20** | **436** | **8,98** | **+43** | **+2,22** |
| Δ.Α.Κ.Υ.Π.Σ. | 1.895 | 44,32 | 1.985 | 40,88 | -90 | +3,44 |
| ΟΛΟΙ ΜΑΖΙ +ΠΟΠΥΣΥΠ +ΑΕΠΠ+ΠΑΚ Π  | 1.902 | 44,48 |  \*2.435 | \*50,14 | -533 | -5,66 |
| ΟΛΟΙ ΜΑΖΙ  | - | - | 1.456 | 29,98 |  |  |  |
| ΣΥΜΠΑΡΑΤΑΞΗ ΠΥΡ/ΣΤΩΝ  | - | - |  979 | 20,16 |
|  ΣΥΝΟΛΟ  |  |  | **2.435** | **50,14** |

 \* Η μείωση των **533** ψήφων και του ποσοστού κατά **5,66%** προκύπτει από την σύγκριση με το άθροισμα των ψήφων (**2.435**) και των ποσοστών ( **50,14%**) που πήραν τα συνεργαζόμενα ψηφοδέλτια στις εκλογές του 2022 όταν κατέβηκαν ξεχωριστά ως «ΟΛΟΙ ΜΑΖΙ» και ως «ΣΥΜΠΑΡΑΤΑΞΗ ΠΥΡΟΣΒΕΣΤΩΝ».

Από τους **8.380** υπαλλήλους που είχαν δικαίωμα ψήφου οι **3.836** συνάδελφοι δεν ψήφισαν. Η αποχήδιαμορφώνεται στο **45,77%**, κυρίως λόγω συνειδητής αποχής από μία εκλογική διαδικασία που αμφισβητείται το αδιάβλητό της, λόγω της ηλεκτρονικής ψηφοφορίας που πραγματοποιείται για δεύτερη φορά. Παράλληλα συνέβαλε στην αύξηση της αποχής και ο αποκλεισμός που επιβλήθηκε από την εκλογική διαδικασία σε μερίδα συναδέλφων καθώς και η μη έγκαιρη ενημέρωση για τα διαδικαστικά ζητήματα, γεγονός το οποίο δημιούργησε μεγάλο προβληματισμό και σοβαρές αναστολές σε χιλιάδες συναδέλφους για την άσκηση του εκλογικού τους δικαιώματος!!!

Η εξαιρετικά μικρή συμμετοχή μαρτυρά ότι υπάρχει σημαντικός αριθμός πυροσβεστών που αντιλαμβάνεται ότι συνολικότερα η πρακτική της ηλεκτρονικής ψηφοφορίας που επιβάλει ο νόμος Χατζηδάκη (άρθρο 87, ν.4808/2021) δεν εμπνέει εμπιστοσύνη συνέπεια των ελεγχόμενων, διαβλητών, αναξιοκρατικών και αντιδημοκρατικών εκλογικών διαδικασιών.

Αξίζει να σημειωθεί ότι η θέση μας για την ηλεκτρονική ψηφοφορία είναι ξεκάθαρη και τα προβλήματα της διαδικασίας τα έχουμε αναδείξει και παλαιότερα και τα αναδείξαμε με την ανακοίνωση μας στις 11/12/2024 με θέμα: «**Άμεση κατάργηση των ηλεκτρονικών, διαβλητών και απρόσωπων εκλογικών διαδικασιών για τα υπηρεσιακά συμβούλια μεταθέσεων στο Πυροσβεστικό Σώμα».** Σε καμία περίπτωση δεν διασφαλίζεται η ταυτοπροσωπία του εκλογέα και το αδιάβλητο των εκλογών αφού οι κωδικοί και τα προσωπικά δεδομένα μπορούν να αξιοποιούνται κατά το δοκούν και να γίνονται αντικείμενο επεξεργασίας με ότι σημαίνει αυτό!

**Ωστόσο φαίνεται όμως ότι ένα ποσοστό συναδέλφων αντιλαμβάνεται τη βαρύτητα και το δίκαιο των θέσεων της Ε.Α.Κ.Π. και αυτό καταγράφηκε και από το αποτέλεσμα των εκλογών από την στιγμή που ήταν η μόνη παράταξη που είχε άνοδο σε ψήφους και ποσοστά και φυσικά αυτό ως γεγονός δεν περνάει απαρατήρητο από τους εκπροσώπους του κυβερνητικού συνδικαλισμού.**

Αν λάβουμε επίσης υπόψη ότι πολλοί από όσους απείχαν δεν δείχνουν καμία εμπιστοσύνη όχι μόνο στους εκπροσώπους του κυβερνητικού συνδικαλισμού αλλά και στην ηλεκτρονική ψηφοφορία, δείχνει ότι πλέον μία μεγάλη μερίδα των συναδέλφων εκφράζει αμφισβήτηση όχι μόνο απέναντι στις τακτικές τους αλλά και στις πολιτικές που υπηρετούν με βαθιά προσήλωση!!!

Από τα παραπάνω γεγονότα και δεδομένα κύριος σκοπός της διαδικασίας δεν ήταν να εκφραστούν οι πυροσβέστες, αξιοποιώντας ακόμα ένα δικαίωμα που έχουν κατακτήσει, αλλά να τοποθετηθούν οι **«αρεστοί»** για την κυβέρνηση εκπρόσωποι στις κατάλληλες θέσεις ώστε να νομιμοποιούν και να συνεπικουρούν στις κατευθύνσεις άνωθεν, χωρίς παράπονα και αντιδράσεις.

Η πάλη για πραγματικά αξιοκρατικές και διαφανείς διαδικασίες πρέπει να αποκτήσει μεγαλύτερη μαζικότητα και να γίνει από κοινού. Ωστόσο όλες οι άλλες παρατάξεις προσποιούνταν και πάλι ότι δεν γνωρίζουν και δεν ακούν τίποτα, επικροτώντας δια της σιωπής τις παραλείψεις και τις διαβλητές διαδικασίες της Διοίκησης.

**Με πρώτο και καλύτερο το προεδρείο της Ομοσπονδίας, που για άλλη μια φορά δεν ακούστηκε το παραμικρό για την ακύρωση της εκλογικής διαδικασίας και τον απαράδεκτο αποκλεισμό εκατοντάδων συναδέλφων!!!**

Την ίδια ρότα ακολούθησεκαι ηπαράταξη ΟΛΟΙ ΜΑΖΙ+ΠΟ.Π.Υ.ΣΥ.Π.+Α.Ε.Π.Π.+Π.Α.Κ.Π. **που** έκανε μια μεγάλη συμμαχία απέναντι στην Δ.Α.Κ.Υ.Π.Σ.καιπανηγυρίζει για την «μεγάλη» νίκη της ενώ έχει μείωση κατά **533** ψήφους και κατά **5,66%** των ποσοστών της.

**Τους αξίζουν πράγματι συγχαρητήρια που διόλου δεν τους προβλημάτισε η μεγάλη αποχή και η σημαντική μείωση των δυνάμεών τους, αλλά αντιθέτως τους ικανοποίησαν οι μόλις 7 ψήφοι διαφορά από την Δ.Α.Κ.Υ.Π.Σ. που τους έδωσαν και την πρωτιά!!!**

Αυτή ακριβώς η στάση τους καταδεικνύει και τον λόγο συμμετοχής τους στα συνδικαλιστικά πράγματα και ας το πάρουν σοβαρά υπόψη όσοι συνάδελφοι τους δίνουν συγχωροχάρτι με την ανοχή και την ψήφο τους, για την πλάτη που βάζουν σε κάθε κυβερνητικό αντεργατικό σχεδιασμό σε βάρος των εργασιακών τους δικαιωμάτων και του βιοτικού επιπέδου των οικογενειών τους!

Η συγκεκριμένη εκλογική διαδικασίαστα συνδικάτα έχει στόχο να τα απομαζικοποιήσει. Να απομονώσουν τους εργαζόμενους, να τους απομακρύνουν από τις μαζικές διαδικασίες της συλλογικής συζήτησης, της ζωντανής διαπάλης και της αντιπαράθεσης με επιχειρήματα για την επεξεργασία των θέσεων και του σχεδιασμού δράσης των συνδικάτων.

Στόχος τους είναι οι εργαζόμενοι μέσα από τις τακτικές απομονωτισμού και της ατομικής ευθύνης, να γίνονται πιο ευάλωτοι στις αντεργατικές πολιτικές και τις τακτικές χειραγώγησης των εκπροσώπων του κυβερνητικού συνδικαλισμού.

Η μεγάλη αποχή καταρρίπτει τα επιχειρήματά τους, ότι τάχα έτσι εξασφαλίζεται η **«δημοκρατική συμμετοχή»** και **«απελευθερώνονται»** οι συνάδελφοι από πιέσεις.

Οι εργαζόμενοι στο Π.Σ. θα πρέπει μέσα από την αρνητική πείρα που συσσωρεύουν από τις συνέπειες εφαρμογής των αντεργατικών πολιτικών, να καταστήσουν ξεκάθαρο ότι η μόνη προοπτική διεξόδου από τον εργασιακό μεσαίωνα που έχουν επιβάλει πολιτικές και φυσικές ηγεσίες χέρι-χέρι με τους εκπροσώπους του κυβερνητικού συνδικαλισμού, είναι ο αγώνας και η συσπείρωσή τους με το επεξεργασμένο αγωνιστικό διεκδικητικό πλαίσιο της Ε.Α.Κ.Π..

Την παράταξη που συσπειρώνει με το ταξικό πλαίσιο των θέσεων της αγωνιστές συναδέλφους, δοκιμασμένους στα δύσκολα και από την δημιουργία της συσπείρωνε στις τάξεις της τους πρωτοπόρους του συνδικαλιστικού μας κινήματος. Όλους αυτούς που με τους αγώνες τους σε πιο αντιδραστικές εποχές, συνέβαλαν στην κατάκτηση θεμελιακών εργασιακών δικαιωμάτων, με ένα από αυτά να είναι η δημιουργία του κανονισμού μεταθέσεων, όπου στις μέρες μας οι συμβιβασμένοι του συνδικαλιστικού κινήματος έβαλαν πλάτη μέσα από τον Νόμο **4662/2020** να επέλθει η πλήρης κατάργηση του.

Την παράταξη που παλεύει για την δημιουργία ενός αξιοκρατικού κανονισμού μεταθέσεων έτσι όπως αποτυπώνεται μέσα από τις διατάξεις του σχεδίου Προεδρικού Διατάγματος που έχει εκπονήσει και το έχει καταθέσει διαχρονικά σε όλες τις κυβερνήσεις και τα συνδικαλιστικά όργανα που αρνούνται όμως πεισματικά να το εντάξουν στο διεκδικητικό τους πλαίσιο!!! (βλ. eakp.gr)

**Στις μέρες μας όπου έχει επιβληθεί ένα εργασιακό απαρτχάιντ απέναντι σε όλους τους εργαζόμενους του Π.Σ. (**Μόνιμους, Π.Π.Υ., Ε.ΜΟ.Δ.Ε. & Εποχικούς**) και έχουν απωλέσει ότι κατακτήσεις και εργασιακά δικαιώματα είχαν κερδίσει με σκληρούς αγώνε**ς, **είναι αναγκαιότητα η σημαντική ενίσχυση της Ε.Α.Κ.Π. γιατί όπως αποδείχθηκε** από την **6**χρονη απουσία της από το Δ.Σ. της Ομοσπονδίας, την **10**χρονη απουσία της από το υπηρεσιακό συμβούλιο μεταθέσεων όπου είχε αναδειχθεί **1**η δύναμη το **2010** με **41,13%** και με **2.276** ψήφους και την **10**χρονη απουσία από τα προεδρεία πρωτοβάθμιων Ενώσεων, οι εργαζόμενοι δεν κέρδισαν απολύτως τίποτα!

Αντιθέτως από την απουσία της, δόθηκε ο απαραίτητος «χώρος» στις κυβερνήσεις με την βοήθεια των δυνάμεων του κυβερνητικού συνδικαλισμού να προωθήσουν μέσα σ’ αυτήν την 10ετία με ταχύτατους ρυθμούς τις αντιδραστικές αλλαγές τόσο στις εργασιακές μας σχέσεις, όσο και την στρατηγική αποσάθρωσης της πολιτικής προστασίας της χώρας προς όφελος των μεγάλων επιχειρηματικών συμφερόντων και σε βάρος του ελληνικού λαού και του φυσικού πλούτου της χώρας!

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**